Å, salige stund uten like
Å, salige stund uten like, Han lever, han lever ennu! 
Han vandrer i seierens rike, Min sjel, hvorfor sørger da du?
Han er ikke lenger i graven, Hvor bleknet i døden han lå,
Jeg levende så ham i haven, Og aldri så skjønn jeg ham så. 

Han lever, og jeg skal få bringe Hans venner det salige ord - 
Tenk, jeg som er ringest blant ringe, Den minste han kjenner på jord. 
Tenk, jeg skal hans hilsen frembære, Å, kunne jeg synge det ut! 
Å, kunne ei engler begjære Å gå med så salig et bud!

Å, salige stund uten like, Han lever, han lever ennu!
Han vandrer i seierens rike, Min sjel, hvorfor sørger da du?
 Du søkte din trøst i den døde, Og dvelte ved gravnatten kun, 
Så fikk du ham levende møte, Å, salige, salige stund!

Poesi